Hrvatski sabor
20070524

Evo lagano. Ja imam laganu ruku. Poštovani gospodine predsjedniče, poštovani predstavnici Ministarstva. Evo dopustite dakle da se u ime Kluba regionalnih stranaka osvrnem dakle na ova dva dokumenta. Na samo izvješće i na Zakon o zaštiti okoliša. Samo izvješće dakle govori nam o razdoblju od 1997. godine do 2005. godine. Ali ja bih se složio s onima dakle koji govore da ni danas nije puno bolja situacija nego što je to bilo 2005. godine i što je zapravo dakle konstatirano u ovom izvješću, a o tome nam potvrđuju eto i ove sadašnje izjave gospodina Arapovića koje govore da u svojoj ulici dan danas nema kontejner. Pa isto tako sustavnom principu odvoženja smeća koje bi se zbilja morao temeljiti na količini odvezenog otpada a ne po kubikaži kuće, zgrade ili slično. I upravo ću danas u ovom svom izlaganja u vezi jednog i drugog dokumenta govoriti o otpadu. Zašto o otpadu?